Arvokilpailujen käytännöt ja säännöt – **Nuorten kansainväliset kilpailut**

SJAL

2024

**Kilpailuja edeltävä aika:**

Ampujat

* Hankkivat maajoukkuevaatteet (maajoukkuepaita, -housut, -shortsit ja -takki, kaikki muu vapaaehtoinen) hyvissä ajoin ennen kilpailua
* Tarkastavat välineet hyvissä ajoin ennen kilpailua niin, että välineet ovat vireessä ja toimivat
* Varajousi/muut tarvittavat varavälineet hankitaan hyvissä ajoin ennen kilpailua ja tarkastetaan
* Varmistavat, että osaavat ottaa ensisijaisesti itse varavälineet käyttöön (esim. jos jousesta menee jokin asia rikki, niin ampuja osaa itse korjata sen tai ottaa varajousen tilalle)
* Tarkistavat, että passi on voimassa ainakin 6kk eteenpäin matkasta. Jos ei, ampuja tilaa uuden passin mahdollisimman nopeasti
* Jos ampujalla on terveysongelmia, jotka voivat vaikuttaa kisaamiseen/harjoitteluun kisareissulla, tulee tästä lähettää lääkärintodistus joukkueenjohtajalle hyvissä ajoin ennen kilpailua

Joukkueenjohtaja/liitto

* Auttaa joukkuetta tarpeen mukaan erilaisissa asioissa
* Ilmoitta joukkueen, varaa hotellit, kuljetukset ja muun tarvittavan WAREOS järjestelmän kautta ilmoittautumisen mukaan.
* Suunnittelee ja ostaa lennot joukkueelle ellei joukkueen henkilö/henkilöt ilmoita erikseen että ostavat lennon/lennot itse
* Pyytää tarvittavat matkustusasiakirjat joukkueelta hyvissä ajoin (passit, alaikäisten matkustusasiakirjat jne.)

Ampujien valmentajat/huoltavat

Jos akkreditoidussa joukkueessa:

* Hankkivat maajoukkuevaatteet (maajoukkuepaita, housut, shortsit ja takki, kaikki muu vapaaehtoinen)
* Tarkistavat että passi on voimassa vielä ainakin 6kk eteenpäin. Jos ei, valmentajat/huoltajat tilaavat uuden passin mahdollisimman nopeasti
* Jos ampujalla on terveysongelmia, jotka voivat vaikuttaa kisaamiseen/harjoitteluun kisareissulla, tulee tästä lähettää lääkärintodistus todistus JJ:lle hyvissä ajoin ennen kisoja

Pääsääntöisesti kv-kilpailuihin lähtee mukaan joukkueenjohtaja (liitolta) ja ampujat. Ampujien huoltajia ei pääsääntöisesti akkreditoida joukkueeseen, jotta ampujien keskittyminen pysyy itse kilpailemisessa. Ampujan oma valmentaja voidaan akkreditoida joukkueeseen, jos ampuja ilmoittaa tästä ilmoittautumisen yhteydessä. Jos ampujan oma huoltaja valmentaa ampujaa, niin voidaan hänet akkreditoida joukkueeseen, jos hän ymmärtää akkreditoidun joukkueen pääsääntöiset peruskäytännöt ja noudattaa niitä.

**Akkreditoitu joukkue** = virallinen kilpailujoukkue, joka pääsee kilpailupaikalle sisälle, majoittuu kisajärjestäjän hotellissa, syö kisajärjestäjän järjestämät ruuat, sekä saa kuljetukset lentokentältä hotellille ja takaisin.

Jos huoltajat haluavat päästä ehdottomasti mukaan kilpailumatkalle mutta eivät valmenna ketään joukkueesta, voivat he tulla mukaan näillä ehdoilla:

* Valitsevat omat lennot ja ostavat ne itse
* Majoittuvat eri hotellissa kuin akkreditoitu joukkue
* Eivät tule kilpailupaikalle sisälle (katsomoon/kilpailupaikan ulkopuolelle saa ilman muuta tulla)
* Antavat joukkueelle rauhan keskittyä kilpailemiseen

**Matkustaminen kilpailuihin/kilpailuista**

Joukkue

* Saapuu paikalle (esim. lentokenttä) sovittuun aikaan ja odottaa että koko joukkue saapuu paikalle.
* Matkustaessa joukkue liikkuu yhdessä

Joukkueenjohtaja/liitto

* Tiedottaa joukkuetta mihin aikaan tavataan ja missä, hyvissä ajoin ennen matkustuspäivää
* Saapuu paikalle sovittuun aikaan (tai hieman aikaisemmin) ja odottaa että koko joukkue kokoontuu paikalle
* Kun kaikki joukkueen jäsenet ovat paikalla, hoidetaan lähtöselvitykset + ruumalaukut jne.
* Varmistaa, että joukkue liikkuu yhdessä paikasta toiseen ja varmistaa että joukkue pääsee kilpailupaikalle turvallisesti

**Kilpailun aikana:**

Ampujat

* Keskittyminen omaan tekemiseen on tärkein prioriteetti
* Harjoitteluammunnan aikana ampujat tarkastavat omat varavälineet ja varmistavat että ne toimivat
* Harjoituskenttää käytetään ensisijaisesti harjoitteluun silloin kun niin on sovittu joukkueen kesken. Jos ampujat eivät halua harjoitella harjoituskentällä, on se on ok, mutta he tulevat kuitenkin mukaan paikalle jotta joukkue pysyy yhtenäisenä. Ampujat saavat ampua niin paljon, kun haluavat ja ehtivät. Ei ole pakko ampua 24/7.
* Pitävät kiinni sovitusta aikataulusta joka päivä, jonka joukkueenjohtaja kertoo. Kukaan ei lähde sooloilemaan yksin. Vapaa-ajalla, josta sovitaan erikseen, saa tehdä mitä haluaa. Joukkue ei myöskään lähde sovittuihin paikkoihin ennen, kun joukkueenjohtaja on paikalla.

Joukkueenjohtaja (JJ)/liitto

* Käy joukkueenjohtajien (Team Manager’s) palaverissa ja informoi joukkuetta
* Selvittää missä ja milloin ampujat ampuvat ja seuraa aikataulua, jotta joukkue on siellä missä pitääkin
* Tarpeen mukaan (jos ampuja haluaa) joukkueenjohtaja voi antaa neuvoa tai palautetta ammunnasta tai auttaa tarpeen mukaan
* Suunnittelee yhdessä joukkueen kanssa, milloin harjoitellaan harjoituskentällä ja milloin on vapaa-aikaa
* Ei jätä ketään joukkueesta yksin

Muut joukkueen jäsenet

* Ovat ensisijaisesti ampujien tukena
* Auttavat ampujia pitämään keskittymisen oikeissa asioissa kilpailun aikana
* Kuuntelevat joukkueenjohtajaa ja pitävät kiinni sovituista käytännöistä ja aikatauluista

Peruskäytäntö on, että kilpailumatkan ajan kilpailujoukkue (akkreditoitu joukkue) syö pääsääntöisesti kilpailujärjestäjän ruokia, joko hotellilla tai kilpailukentällä (kilpailun mukaan). Erikseen sovittuna ja joukkueenjohtajan hyväksymänä, voi joukkue syödä myös muualla.

* Alaikäisiä ei päästetä kulkemaan, katsomaan nähtävyyksiä tai illallistamaan muualla kuin joukkueen virallisella hotellilla ilman joukkueenjohtajaa tai valmentajaa.

**Muuta tärkeää:**

* Joukkueenjohtaja on vastuussa koko joukkueesta kilpailumatkan ajan. On erittäin tärkeää, että joukkue kuuntelee ja noudattaa joukkueenjohtajan ohjeita, jotta vältytään sekaannuksilta.
* Kilpailujoukkue kommunikoi joukkueenjohtajan kanssa, jos ei halua, että liitto ostaa lennot.
* Kilpailujoukkue ei käytä kilpailumatkan aikana mitään päihdyttäviä aineita.
* Kilpailujoukkueen tulee noudattaa kaikkia SJAL:n sekä kilpailujärjestäjän sääntöjä ja ohjeita.
* Liitto laskuttaa kilpailumaksut (osallistuminen, majoitus, kuljetus jne.) kilpailun jälkeen.